
Сирием къикI адыгэхэр куэд хъуркъым
Адыгей.Республикэм и Iэтащхьэ ТхьэкIушынэ Аслъэнджэрий АР-м щыIэ МВД-м и коллегием зэрыщыжиIамкIэ, Сирием къикI адыгэхэм я бжыгъэм зэрыхэхъуэм гугъуехьхэр кърикIуэнымкIэ ущIэпIейтеин щхьэусыгъуэ щыIэкъым.
Республикэм и Iэпхъуэшапхъуэ къулыкъум Сирием и цIыху 700-м зыкъыхуагъэзащ. Дызыхыхьа илъэсым хэплъэнущ статус хэха зыIэрыхьэну хуей 40-м я дэфтэрхэм. Адыгейм мы гъэм хамэ къэралхэм щыщу къигъэкIуэфынур цIыху 500-щ. апхуэдизщ зэрыхъур квотэу къратар.
— Iэпхъуэшапхъуэ егъэлеяуэ щыIэу пхужыIэнукъым. А Iуэхугъуэхэр тэмэму, урысей хабзэм тету йокIуэкI. ИтIанэми Iэмал имы-Iэу зэхэгъэкIыпхъэщ и лъахэм къэзыгъэзэжыну хуейхэмрэ ди псэукIэр зэIызыщIэну мурад зиIэхэмрэ, — къыхигъэщащ ТхьэкIушынэ Аслъэнджэрий.
Архъыз цIыху мин 75-рэ и хьэщIащ
Къэрэшей-Шэрджэс.Республикэм и «Архъыз» зыгъэпсэхупIэм илъэсыщIэ махуэхэм цIыху мин 75-рэ и хьэщIащ. Къыхэдгъэщынщи, нэгъабэ и кIыхьагъ-кIэ абы зыщызыгъэпсэхуар цIыху мин 90-щ зэрыхъур, — къет «Кавказ Ищхъэрэм и курортхэр» АО-м и пресс-IуэхущIапIэм.
Компанием и генеральнэ унафэщI Горчев Олег зэрыжиIамкIэ, зыгъэпсэхупIэм и лэжьакIуэхэм зыхуагъэхьэзырат илъэсыщIэ махуэхэм туристхэр куэд зэрыхъунум. — КъызэрыгуэкI махуэхэми «Архъыз» курортым ику иту къекIуалIэхэм я бжыгъэм зэрыхэхъуэм мыхьэнэшхуэ иIэщ. Абы гу лъыттащ илъэсыщIэ махуэшхуэхэм ипэкIи иужькIи. Къапщтэмэ, а бжыгъэм хуэдищкIэ хэхъуащ, — къыпищащ абы и псалъэхэм.
А псори къыпэкIуащ кассэхэм, Iэмэпсымэхэр къыщыIаххэм чэзухэр нэхъ мащIэ зэрыщыхъуам, транспорт гъэувыпIэхэм къызэрыхэхъуам, хьэщIэхэм хуащI гулъытэр зэрефIэкIуам.
Зэрымыарэзыр къагъэлъагъуэ
Абхъаз. Республикэм и парламентым и хэщIапIэм деж щызэхуэсащ хьэрычэтыщIэ 200-м нэблагъэ.
Абыхэм къагъэув хамэ къэралхэм кърашу къашэ хьэпшыпхэмрэ шхыныгъуэхэмрэ щхьэщатыкI НДС-р Iуахыжыну. Мыарэзыхэм я нэхъыбэр курыт, хьэрычэт мащIэм пыщIахэрщ.
НДС-м теухуа законым Абхъазым лэжьэн щыщIидзащ мы гъэм и щIышылэм. Абы бюджетым и хэхъуэр нэхъыбэ ищIын, экономикэ щIэуфар наIуэ къищIын хуейщ.
Уэрдокъуэ Женя.
